મુંબઇગરા માટે એ જમાનામાં કૂવો અને કૂવાનું પાણી અનેક ધર્મના અનુયાયીઓ માટે મહત્વના હતા. ઇ.સ.૧૮૨૨ ના દુકાળ વખતે ધોબીતળાવ ખાતે બે મોટા કૂવાઓ ખોદાવવામાં આવ્યા હતા અને એમાંથી મીઠું પાણી નીકળતા લોકો એને ‘સાકર તળાવ’ કહેતા. માણેકજી નસરવાનજી પીટિટ જેવાઓએ પણ કૂવાઓ ખોદાવ્યા હતા. ઈ.સ. ૧૮૫૬ના જળસંકટ વખતે આજના આઝાદ મેદાનમાં અને અન્ય સ્થળે સરકારે તેમજ શ્રીમંત પારસી અને ગુજરાતી હિંદુ વેપારીઓએ કૂવા ખોદાવ્યા હતા.